pythainlp/thai-wiki-dataset-v3 huggingface dataset:
เทศมณฑลหนานโถว

เทศมณฑลหนานโถว (; ฮกเกี้ยน (เป่อ่วยจี): Lâm-tâu-koān; ฮากกา (พักฟ้าซื้อ): Nàm-thèu-yen) เป็นเทศมณฑลที่มีพื้นที่ใหญ่เป็นอันดับสองของประเทศไต้หวัน ตั้งอยู่ทางตอนกลางของประเทศ อีกทั้งยังเป็นเทศมณฑลเดียวของไต้หวันที่ไม่มีทางออกสู่ทะเล ชื่อของเทศมณฑลมาจากคำว่า Ramtau ซึ่งเป็นคำภาษาหงหย่า (Hoanya) ภาษาของชนพื้นเมืองหนึ่งบนเกาะไต้หวัน
เทศมณฑลหนานโถวมีลักษณะภูมิประเทศเป็นภูเขาจึงทำให้เป็นจุดหมายปลายทางหนึ่งของนักท่องเที่ยว พื้นที่ที่มีชื่อเสียง เช่น ทะเลสาบสุริยันจันทรา เหอฮวานชาน และซีโถว เมืองสำคัญในหนานโถว ได้แก่ นครหนานโถว ซึ่งเป็นเมืองหลวงของเทศมณฑล และเมืองผูหลี่ ชาต้งติ่งของหนานโถวเป็นหนึ่งในชาอูหลงที่มีชื่อเสียงและมีคุณภาพสูงที่ปลูกในไต้หวัน
== การเมืองการปกครอง ==



เทศมณฑลหนานโถวประกอบด้วย 1 นคร, 4 เมือง, 6 ตำบล, และ 2 ตำบลชนพื้นเมืองภูเขา และแบ่งย่อยเป็น 128 หมู่บ้าน และ 133 ละแวก นครหนานโถวเป็นเมืองหลวงของเทศมณฑล และเป็นที่ตั้งของรัฐบาลท้องถิ่นเทศมณฑลหนานโถวและสภาเทศมณฑลหนานโถว ผู้ดำรงตำแหน่งผู้ว่าการประจำเทศมณฑลหนานโถว คือ หลิน หมิงเจิน สังกัดพรรคก๊กมินตั๋ง
=== การแบ่งเขตการปกครอง ===
{|class=wikitable
!colspan=6|แผนที่
|-
|colspan=6|
|-
!ประเภท!!ชื่อ!!อักษรจีน!!ฮกเกี้ยนไต้หวัน!!ฮากกา!!กลุ่มภาษาเกาะฟอร์โมซา
|-
|align=center|นคร
|หนานโถว||||Lâm-tâu||Nàm-thèu||
|-
|rowspan=4 align=center|เมือง
|เฉ่าถุน||||Chháu-tūn||Chhó-thùn||
|-
|จี๋จี๋||||Chi̍p-chi̍p||Si̍p-si̍p||
|-
|ผูหลี่||||Po͘-lí||Phû-lî||
|-
|จู๋ชาน||||Tek-san||Tsuk-sân||
|-
|rowspan=6 align=center|ตำบล
|กั๋วซิ่ง||||Kok-sèng||bgcolor=pink|Koet-siang||
|-
|ลู่กู่||||Lo̍k-kok||Lu̍k-kuk||
|-
|หมิงเจียน||||Bêng-kan||Miàng-kiên||
|-
|ฉุยหลี่||||Chúi-lí||bgcolor=pink|Súi-lî||
|-
|ยฺหวีฉือ||||Hî-tî|| Ǹg-tshṳ̀ ||bgcolor=wheat|Qabizayภาษาเทา
|-
|จงเหลียว||||Tiong-liâu||Chûng-liàu||
|-
|rowspan=2 align=center|ตำบลชนพื้นเมืองภูเขา
|เหรินไอ้||||Jîn-ài||Yìn-oi||bgcolor=wheat|ภาษาอตายัล, ภาษาบูนัน, ภาษาซีดิก
|-
|ซิ่นอี้||||Sìn-gī||Sin-ngi||bgcolor=wheat|Nehunpu-siangภาษาบูนัน
|}
ช่องตารางของชื่อภาษาฮากกาและกลุ่มภาษาเกาะฟอร์โมซาที่มีสีพื้นหลัง บ่งบอกว่ามีสถานะเป็นภาษาที่ชอบด้วยกฎหมายของหน่วยการปกครองนั้น ๆ
=== การเมือง ===
เทศมณฑลหนานโถวในการเลือกตั้งสภานิติบัญญัติของสาธารณรัฐจีนปี 2016 พรรคก๊กมินตั๋งชนะ 2 ที่นั่งจากทั้งหมด 2 ที่นั่ง
== การขนส่ง ==

=== ทางราง ===
เทศมณฑลหนานโถวมีรถไฟให้บริการ คือ ทางรถไฟสายจี๋จี๋ ของการรถไฟไต้หวัน ซึ่งประกอบด้วย สถานีเชอเฉิง จี๋จี๋ หลงเฉวียน ฉุยหลี่ และสถานีจั๋วฉุ่ย
== ดูเพิ่ม ==
เขตการปกครองของไต้หวัน
== อ้างอิง ==
== แหล่งข้อมูลอื่น ==
รัฐบาลท้องถิ่นเทศมณฑลหนานโถว
หนานโถว
เผิงหู

หมู่เกาะเผิงหู (c=澎湖|p=Pénghú|poj=Phîⁿ-ô͘&nbsp;&nbsp;หรือ Phêⁿ-ô͘ ) หรือ เปสกาโดเรส (Pescadores) เป็นหมู่เกาะที่ประกอบด้วยเกาะและเกาะขนาดเล็กจำนวน 90 เกาะในช่องแคบไต้หวัน อยู่ในการปกครองของ  สาธารณรัฐจีน (ไต้หวัน) ครอบคลุมพื้นที่  เป็นเทศมณฑลที่เล็กเป็นอันดับ 2 ของไต้หวัน รองจากเทศมณฑลเหลียนเจียง (หมู่เกาะหมาจู่) เมืองหลวงของเทศมณฑล คือ หม่ากง ซึ่งเป็นเมืองที่ใหญ่ที่สุดในเทศมณฑล ตั้งอยู่บนเกาะที่ใหญ่ที่สุดที่มีชื่อเดียวกันซึ่งก็คือ เกาะหม่ากง
== การเมืองการปกครอง ==


เทศมณฑลเผิงหูบริหารโดย รัฐบาลท้องถิ่นเทศมณฑลเผิงหู นำโดยผู้ว่าการเทศมณฑลชื่อ ไหล เฟิงเหว่ย์ สังกัดพรรคก๊กมินตั๋ง และมีสำนักงานอยู่ที่ศาลาว่าการเทศมณฑลเผิงหู
=== เขตการปกครอง ===
เทศมณฑลเผิงหูแบ่งออกเป็น 1 นคร และ 5 ตำบล และแบ่งย่อยออกเป็น 97 หมู่บ้าน เทศมณฑลเผิงหูไม่มีเขตการปกครองประเภทเมือง (c=鎮|p=zhèn|labels=no; เจิ้น) เช่นเดียวกับเทศมณฑลเหลียนเจียง เมืองหลวงของเทศมณฑลตั้งอยู่ที่ นครหม่ากง ซึ่งเป็นที่ตั้งของศาลาว่าการเทศมณฑลเผิงหูและสภาเทศมณฑลเผิงหู
{|class=wikitable
!colspan=6|แผนที่
|-
|colspan=6|
|-
!ประเภท!!ชื่อ!!อักษรจีน!!ภาษาไต้หวัน!!ภาษาแคะ!!แปลไทย
|-
|align=center|นคร
|หม่ากง ||||Má-keng||Mâ-kûng|| วัดมาจู่ (媽宮; มากง)
|-
|rowspan=5 align=center|ตำบล
|ไป๋ชา|||| Pe̍h-soa || Pha̍k-sâ || ทรายขาว
|-
|ชีเหม่ย์|||| Chhit-bí || Tshit-mî || ความงามทั้งเจ็ด (大嶼)
|-
|หูซี|||| Ô͘-sai || Fù-sî || ทะเลสาบตะวันตก / ตะวันตกของเผิงหู
|-
|วั่งอาน|||| Bāng-oaⁿ || Mong-ôn || ปรารถนา ความสงบ (網垵)
|-
|ซียฺหวี่|||| Sai-sū || Sî-yí || เกาะตะวันตก
|}
เกาะที่เป็นที่ตั้งหลักของนครหม่ากงกับตำบลหูซี, ตำบลไป๋ชา และตำบลซียฺหวี่ เป็นสามเกาะที่มีประชากรมากที่สุดและมีสะพานเชื่อมต่อกัน ได้แก่ สะพานที่เชื่อมหูซีกับไป๋ชาจำนวน 2 สะพาน และอีกหนึ่งสะพานคือ สะพานเผิงหู ซึ่งเชื่อมต่อระหว่างไป๋ชากับซียฺหวี่ เป็นสะพานที่ยาวที่สุดในไต้หวัน
=== การเมือง ===
เทศมณฑลเผิงหูมีผู้แทนฝ่ายนิติบัญญัติได้ 1 คน ในการเลือกตั้งสภานิติบัญญัติของสาธารณรัฐจีนปี 2016 พรรคประชาธิปไตยก้าวหน้าชนะที่นั่งนี้ด้วยคะแนนเสียง 55.4%
== อ้างอิง ==
澎湖風光   
== แหล่งข้อมูลอื่น ==
รัฐบาลท้องถิ่นเทศมณฑลเผิงหู  
Penghu Tour Official Website 
澎湖研究學術研討會 第1-8屆論文輯全球資訊網-歷屆論文 (Traditional Chinese)
Living Museum (Copyright © 2012 Culture Taiwan)
เทศมณฑลของไต้หวัน
กลุ่มเกาะในประเทศไต้หวัน
เกาะในทะเลจีนใต้
กลุ่มเกาะในมหาสมุทรแปซิฟิก
เทศมณฑลเจียอี้

เทศมณฑลเจียอี้ (t=嘉義縣|p=jiā yì xiàn|w=Chia¹-i⁴ Hsien⁴|poj=Ka-gī-koān) เป็นเทศมณฑลทางตะวันตกเฉียงใต้ของประเทศไต้หวัน มีอาณาเขตล้อมรอบนครเจียอี้ และไม่ได้เป็นส่วนหนึ่งของเทศมณฑล มีเมืองหลวงคือ ไท่เป่า เทศมณฑลเจียอี้เป็นเทศมณฑลที่ใหญ่เป็นอันดับ 6 ของไต้หวัน
== ประวัติศาสตร์ ==
=== จักรวรรดิญี่ปุ่น ===
ตั้งแต่ปี 1920 ในระหว่างที่ญี่ปุ่นปกครองไต้หวัน พื้นที่ที่เป็นเทศมณฑลเจียอี้ นครเจียอี้ นครไถหนาน และเทศมณฑลยฺหวินหลินในปัจจุบัน ในสมัยนั้นอยู่ภายใต้อาณาเขตของจังหวัดไทนัง
=== สาธารณรัฐจีน ===
ภายหลังที่ญี่ปุ่นส่งมอบไต้หวันให้กับสาธารณรัฐจีนเมื่อวันที่ 25 ตุลาคม 1945 พื้นที่ของเทศมณฑลเจียอี้ในปัจจุบันอยู่ภายใต้การปกครองของเทศมณฑลไถหนาน ในเดือนตุลาคม 1950 เทศมณฑลเจียอี้ ได้ก่อตั้งขึ้นในฐานะเป็นเทศมณฑลหนึ่งของมณฑลไต้หวัน โดยกำหนดให้นครเจียอี้เป็นเมืองหลวงของเทศมณฑล
ในเดือนกรกฎาคม 1982 นครเจียอี้ได้ยกฐานะขึ้นเป็นนครภายใต้มณฑล แยกตัวออกมาจากเทศมณฑลเจียอี้ ซึ่งก่อนหน้านี้ในเดือนธันวาคม 1981 รัฐบาลท้องถิ่นเทศมณฑลเจียอี้ได้ย้ายที่ตั้งไปอยู่ที่ฟาร์มตงชื่อเหลียว (東勢寮農場) ในตำบลไท่เป่า
ในเดือนมีนาคม 1989 ตำบลอู๋เฟิ่ง (吳鳳鄉) ได้เปลี่ยนชื่อเป็นตำบลอาหลี่ชาน ในเดือนกรกฎาคม 1991 ตำบลไท่เป่าได้ยกฐานะขึ้นเป็นนครไท่เป่า ในเดือนพฤศจิกายน 1991 รัฐบาลท้องถิ่นเทศมณฑลเจียอี้ได้ย้ายที่ตั้งจากฟาร์มตงชื่อเหลียวไปยังหมู่บ้านใหม่ Hsiangho ในนครไท่เป่า และตำบลปู๋จื่อก็ได้ยกฐานะขึ้นเป็นนครปู๋จื่อในเดือนกันยายน 1992
== ภูมิศาสตร์ ==
เทศมณฑลเจียอี้ทิศตะวันออกติดกับภูเขายฺหวีชาน ทิศตะวันตกติดกับช่องแคบไต้หวัน ทิศใต้ติดกับนครไถหนาน และทิศเหนือติดกับเทศมณฑลยฺหวินหลิน ครอบคลุมพื้นที่กว่า  คิดเป็นประมาณร้อยละ 5.35 ของพื้นที่ประเทศไต้หวัน เทศมณฑลเจียอี้ตั้งอยู่บนเส้นทรอปิกออฟแคนเซอร์
== เขตการปกครอง ==



เทศมณฑลเจียอี้แบ่งออกเป็น 2 นคร, 2 เมือง, 13 ตำบล และ 1 ตำบลชนพื้นเมืองภูเขา
นครไท่เป่าเป็นเมืองหลวงของเทศมณฑลเจียอี้ และเป็นที่ตั้งของรัฐบาลท้องถิ่นเทศมณฑลเจียอี้ ส่วนสภาเทศมณฑลเจียอี้ตั้งอยู่ในนครปู๋จื่อ มีเวิง จางเหลียง สังกัดพรรคประชาธิปไตยก้าวหน้า ดำรงตำแหน่งเป็นผู้ว่าการเทศมณฑลเจียอี้
{|class=wikitable
!ประเภท!!ชื่อ!!อักษรจีน!!ภาษาไต้หวัน!!ภาษาแคะ!!กลุ่มภาษาฟอร์โมซา
|-
|align=center rowspan=2|นคร
|ไท่เป่า|||| Thài-pó || Thai-pó ||
|-
|ปู๋จื่อ|||| Phoh-chú || Phú-chṳ́  ||
|-
|rowspan=2 align=center|เมือง
|ปู้ไต้|||| Pò͘-tē || Pu-thoi ||
|-
|ต้าหลิน|||| Tōa-nâ || Thai-lìm ||
|-
|rowspan=13 align=center|ตำบล
|ต้าผู่|||| Tōa-po͘ || Thai-phû ||
|-
|ตงฉือ|||| Tang-chio̍h || Tûng-sa̍k ||
|-
|ฟานลู่|||| Hoan-lō͘ || Fân-lu ||
|-
|ลิ่วเจี่ยว|||| La̍k-kha || Liuk-kiok ||
|-
|ลู่เฉา|||| Lo̍k-chháu || Lu̍k-tshó ||
|-
|เหมย์ชาน|||| Mûi-san || Mòi-sân ||
|-
|หมินสฺยง|||| Bîn-hiông ||  Mìn-hiùng ||
|-
|ฉุ่ยชั่ง|||| Chhúi-siāng || Súi-song ||
|-
|ซีโข่ว|||| Khe-kháu || Hâi-khiéu ||
|-
|ซินก่าง|||| Sin-káng || Sîn-kóng ||
|-
|อี้จู๋|||| Gī-tek || Ngi-tsuk ||
|-
|จงผู่|||| Tiong-po͘ || Chûng-phû ||
|-
|จู๋ฉี|||| Tek-kiā || Tsuk-khì ||
|-
|align=center|ตำบลชนพื้นเมืองภูเขา
|อาหลี่ชาน|||| A-lí-san || Â-lî-sân ||bgcolor=wheat| Psoseonganaภาษาเซา
|}
== อ้างอิง ==
== แหล่งข้อมูลอื่น ==
Chiayi County Government Garden City
https://web.archive.org/web/20100305233542/http://www.ccu.edu.tw/eng/e-index.php
เจียอี้
ปาเลตาเดมังโก

ปาเลตาเดมังโก (Paleta de Mango) เป็นอาหารว่างชนิดหนึ่งของเม็กซิโกและลาตินอเมริกา ทำจากมะม่วงสุก คลุกด้วยน้ำมะนาว เกลือ และพริกป่น เสียบไม้ให้ถือรับประทาน (ปาเลตา แปลว่า แท่ง)
อาหารว่าง
อาหารเม็กซิโก
เรือหัวโทง

เรือหัวโทง เป็นเรือประมงแบบท้องถิ่นในภาคใต้ของประเทศไทย นิยมใช้กันทางภาคใต้ฝั่งทะเลอันดามัน ลักษณะเป็นเรือขนาดเล็กหัวเรือสูงงอนขึ้นไปบรรจบกับทวนหัวที่ยื่นสูงขึ้นมา และตรงทวนท้ายมีลักษณะเป็นรูปลิ่ม ขนาดตั้งแต่ 7-8 เมตรขึ้นไปจนถึง 10 กว่าเมตร ติดเครื่องท้าย
== อ้างอิง ==
http://www.fisheries.go.th/marine/Boat/GRP/GRP.htm 
เรือหัวโทง : นาวาชีวิตคนประมงพื้นบ้าน โดยนิตยสารสารคดี 
ห
พระศรีรัตนเจดีย์

พระศรีรัตนเจดีย์ เป็นเจดีย์ของวัดพระศรีรัตนศาสดาราม ในพระบรมมหาราชวัง ตั้งอยู่บนฐานไพทีทางทิศตะวันตก
== ประวัติ ==
พระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้สร้างพระศรีรัตนเจดีย์ขึ้นเมื่อปี พ.ศ. 2398 โดยจำลองแบบมาจากเจดีย์ 3 องค์ของวัดพระศรีสรรเพชญ์ ในพระราชวังโบราณ สมัยกรุงศรีอยุธยา โดยมีพระราชประสงค์เพื่อใช้เป็นเจดีย์ประดิษฐานพระบรมสารีริกธาตุที่ทรงนำมาจากลังกา แต่พระบาทสมเด็จพระจอมเกล้าเจ้าอยู่หัวเสด็จสวรรคตก่อนที่พระศรีรัตนเจดีย์จะสร้างเสร็จ โดยเมื่อแรกสร้างเจดีย์นั้นมิได้มีการประดับกระเบื้องโมเสก
ต่อมา ในการเตรียมงานสมโภชกรุงรัตนโกสินทร์ 100 ปี พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้พระเจ้าบรมวงศ์เธอ กรมหลวงอดิศรอุดมเดช ทรงควบคุมงานเสริมพอก แก้รูปทรงเจดีย์ ประดับกระเบื้องโมเสกสีทองภายนอก เขียนผนังภายใน ทำบานประตู และปูพื้นหินอ่อนภายใน และทรงพระกรุณาโปรดเกล้าฯ ให้พระเจ้าบรมวงศ์เธอ กรมหลวงสรรพสาตรศุภกิจ ทำการประดับกระเบื้องโมเสกสีทองภายนอกทั้งหมดขององค์เจดีย์
ในการเตรียมงานสมโภชกรุงรัตนโกสินทร์ 150 ปี ในสมัยพระบาทสมเด็จพระปกเกล้าเจ้าอยู่หัว ได้มีการบูรณะปฏิสังขรณ์ภายนอกองค์เจดีย์ ซ่อมพื้นผนังที่ปูกระเบื้อง เปลี่ยนกระเบื้องที่ชำรุดซ่อมช่อฟ้า ใบระกา หางหงส์พระเจดีย์เล็กบนซุ้มประตู
ปัจจุบันได้มีการบูรณะปฏิสังขรณ์พระศรีรัตนเจดีย์อีกครั้งหนึ่ง โดยเปลี่ยนกระเบื้องทองที่ประดับภายนอกบางส่วน และบูรณะส่วนที่ชำรุดเสียหาย แต่ยังคงลักษณะของศิลปะเดิมไว้
== ลักษณะสถาปัตยกรรม ==
องค์เจดีย์เป็นทรงกลมแบบลังกา (ระฆังคว่ำ) มีความสูงประมาณ 40 เมตร เป็นเจดีย์ก่ออิฐถือปูนประดับกระเบื้องโมเสกสีทองทั้งองค์ ภายในกลวงเป็นที่ประดิษฐานพระเจดีย์องค์เล็กบรรจุพระบรมสารีริกธาตุ
องค์เจดีย์ประกอบด้วยฐานเขียง มีมาลัยเถา 3 ชั้น สลับด้วยฐานบัวคว่ำบัวหงาย รองรับระฆัง เหนือขึ้นไปเป็นบัลลังก์สี่เหลี่ยมมีเสาหานรองรับปล้องไฉนซึ่งทำเป็นบัวลูกแก้วจากใหญ่ขึ้นไปหาเล็กซ้อนกันจำนวน 20 ชั้น จากนั้นเป็นปลีและยอดเม็ดน้ำค้าง
พระศรีรัตนเจดีย์มีซุ้มประตูทางเข้า 4 ทิศ ภายนอกปิดด้วยกระเบื้องโมเสกสีทองทั้งหมด ภายในบุด้วยหินอ่อน ลักษณะของทางเข้าเป็นรูปโค้งแหลม เหนือซุ้มเป็นลายปูนปั้นรูปช่อฟ้า ใบระกา หางหงส์ นาคสะดุ้ง ตอนบนของซุ้มตั้งพระเจดีย์องค์เล็กลักษณะเดียวกับพระศรีรัตนเจดีย์บนฐานสี่เหลี่ยม มีมุข 4 ด้านทำเป็นหน้าบันประดับช่อฟ้า ใบระกา หางหงส์ นาคสะดุ้ง บานประตูเป็นประตูหูช้างทำด้วยไม้ปิดทองประดับกระจกลงยา เป็นลายช่อดอกไม้สีเขียวแก่แดงเข้มและเงิน เหนือประตูเป็นช่องลมระบายอากาศกรุลวดตาข่าย กรอบประตูตอนบนจำหลักเป็นรูปพญานาค 2 ตัวหางชนกันตรงกลางห้อยเศียรลงด้านข้าง
ภายในองค์เจดีย์เป็นห้องโถงกลม ผนังโบกปูนทาสีขาวสอบไปตามความสูงของพระเจดีย์ ตรงกลางห้อยฉัตรสีขาวตรงกับพระเจดีย์ที่ประดิษฐานพระบรมสารีริกธาตุ ผนังตอนล่างประดับหินอ่อนสีเทา สูงจากพื้นประมาณ 60 เซนติเมตร พื้นปูหินอ่อนสีเทารูปสี่เหลี่ยมจัตุรัสลายทแยงมุม
ตรงกลางห้องประดิษฐานพระเจดีย์บรรจุพระบรมสารีริกธาตุ ตั้งอยู่บนฐานก่ออิฐถือปูน 2 ชั้น ฐานล่างเป็นรูปแปดเหลี่ยม มีมุข 4 มุข ฐานบนเป็นฐานบัวหงาย องค์เจดีย์มีลักษณะเหมือนกับพระศรีรัตนเจดีย์ทุกประการ ยกเว้นแต่เป็นเจดีย์ลงรักสีดำทั้งองค์
== อ้างอิง ==
== แหล่งข้อมูลอื่น ==
วัดพระศรีรัตนศาสดาราม
พระมณฑป (วัดพระศรีรัตนศาสดาราม)

พระมณฑป ภายในวัดพระศรีรัตนศาสดาราม ตั้งอยู่บนฐานไพทีตรงกลางระหว่างปราสาทพระเทพบิดรและพระศรีรัตนเจดีย์ เป็นมณฑปยอดปราสาทเจ็ดชั้น ฝาผนังภายนอกประดับลวดลายนูนต่ำปิดทองประดับกระจกเป็นรูปเทพพนมภายในกรอบสี่เหลี่ยม บานประตูทั้งสี่ทิศเป็นประตูลายมุก ส่วนของฐานนั้นทำเป็นชั้น โดยชั้นบนเป็นรูปเทพบุตรนั่งประนมกรเรียงระหว่างซุ้มประตู ส่วนด้านล่างเป็นรูปครุฑและคนธรรพ์นั่งสลับกัน ส่วนภายในเป็นที่ประดิษฐานตู้พระไตรปิฎกประดับมุก และปูพื้นด้วยเสื่อสานด้วยเส้นลวดที่ทำจากเงิน
วัดพระศรีรัตนศาสดาราม
ยอดเขาคังเช็นเจองา

คังเช็นเจองา (, Kangchenjunga) หรือ กัญจนชังฆา (कञ्चनजङ्घा) เป็นยอดเขาที่สูงเป็นอันดับสามของโลก รองจากยอดเขาเอเวอเรสต์ และยอดเขาเคทู ตั้งอยู่ในเทือกเขาหิมาลัยบริเวณพรมแดนประเทศอินเดียกับเนปาล มีความสูงกว่า 8,586 เมตร หรือ 28,169 ฟุต
==อ้างอิง==
ก
ก
ก
เทือกเขาหิมาลัย
จุดสูงสุดของประเทศ
ร็อกแอนด์โรล

ร็อกแอนด์โรล (Rock and roll หรือ rock 'n' roll) คือแนวเพลงประเภทหนึ่งที่ได้พัฒนาในสหรัฐอเมริกาตั้งแต่ช่วงปลายยุค 40s จนมาได้รับความนิยมในต้นยุค 50s และได้แพร่ขยายความนิยมไปทั่วโลก ซึ่งในปัจจุบันเราจะเรียกกันสั้นๆว่า "ร็อก" ส่วนเรื่องจังหวะจะเป็นจังหวะ บูกี้ วูกี้ บลูส์ โดยจะทำให้เด่นโดยจังหวะแบ็ค บีท (Back Beat) ซึ่งต่อมาจะใช้กลองสแนร์
ดนตรีร็อกแอนด์โรลช่วงแรกจะเล่นโดยกีตาร์ไฟฟ้า หนึ่งหรือสองตัว (1 ลีด ,1 ริทึม),กีตาร์เบส (หรือดับเบิ้ลเบส),ชุดกลอง ส่วนคีย์บอร์ดจะเป็นส่วนเสริม
ร็อกแอนด์โรลในช่วงต้นยุค 50s มักจะใช้แซกโซโฟนนำดนตรี ต่อมาจึงเปลี่ยนมาเป็นกีตาร์ช่วงกลางยุค 50s เปียโนก็ถูกใช้เป็นส่วนสำคัญในดนตรีร็อกแอนด์โรลช่วงกลางยุค 40s
ความได้รับความนิยมในดนตรีร็อกแอนด์โรลเป็นอย่างมากได้แพร่กระจายสู่สังคม นอกจากทางด้านดนตรีแล้ว ยังมีผลต่อแฟชั่น ไลฟ์สไตล์ ภาษา ศิลปินที่มีชื่อเสียงอย่างมากคือ เอลวิส เพรสลีย์ ที่สร้างภาพยนตร์และรายการโทรทัศน์ในรูปแบบของร็อกแอนด์โรล
ในปี ค.ศ. 1951 อลัน ฟรีด (Alan Freed) ดีเจจากโอไฮโอ ได้ถูกยกเครดิตให้เป็นผู้คิดคำว่า ร็อกแอนด์โรลล์เป็นคนแรก
ร็อกแอนด์โรล ได้ผสมผสาน เอาดนตรีของคนผิวขาวกับผิวดำเข้าด้วยกัน ทำให้เกิดเป็นดนตรีแนวใหม่ที่มีจังหวะที่รุนแรงกว่าเดิม ทั้งเสียงกีตาร์ที่ดัง กลองที่รัวและเร็ว วัฒนธรรมดนตรีแบบร็อกแอนด์โรล ได้มีผลต่อวัยรุ่นในยุคนั้น ทั้งภาษาและการพูดจา ที่โจ่งแจ้ง แสดงอารมณ์อย่างชัดเจน การแต่งกายและทรงผมแปลก ๆ การเต้นรำอย่างบ้าคลั่ง ฯลฯ ที่ถือว่าเป็น การแสดง ถึงตัวตน (Identity) ของตนเองออกมา ภาษากายต่าง ๆ เหล่านี้ ล้วนเป็นแนวทางที่ขัดแย้งกับ สิ่งที่ผู้ใหญ่ในสมัยนั้น เห็นว่าดีงาม และถูกต้องทั้งสิ้น ในยุคนั้น ร็อกแอนด์โรลจึงถูกประฌามว่าเป็น ดนตรีของปีศาจ (Devil's Music) เนื่องจากความใหม่และแหวกแนวอย่างมาก
ในช่วงทศวรรษที่ 50 เพราะขณะที่ศิลปินร็อกแอนด์โรลระดับที่เป็นตำนาน ทยอยกันสร้างชื่อ และผลงานของตนเองไว้ที่อเมริกา ไม่ว่าจะเป็น บิล ฮาลีย์ (Bill Haley) ที่มีเพลงฮิตที่รู้จักกันทั่วโลกคือ Rock around the clock (1954), ชัค เบอร์รี (Chuck Berry) ผลงานที่โด่งดัง คือเพลง Meybelline (1955), ลิตเติล ริชาร์ด (Little Richard) เพลง Long tall Sally หรือ Rip it up (1956) ที่มียอดขายเกินหลักล้าน, เจอร์รี ลี ลีวิส (Jerry Lee Lewis) กับเพลงที่ได้รางวัลแผ่นเสียงทองคำ Whole latta shakin' goin' on (1957), และเพลงที่ติดอันดับสองรองเพลงของเอลวิส Great Ball of Fire! (1957), Crazy Arms (1957),  เอลวิส เพรสลีย์ที่มีเพลงฮิตติดอันดับนับไม่ถ้วนตั้งแต่ 1956 ถึง 1958 เช่น Love me tender (1956) Loving you (1957) Jailhouse rock (1957) King carole (1958) Big hunk o'love (1959), หรือ บัดดี ฮอลลี (Buddy Holly) ผลงานที่ฮิตที่สุด Peggy Sue (1957) Rave On (1957) Oh Boy! (1958)
== อ้างอิง ==
AllMusic.com:Rock & Roll
The Rise of American Rock 'n' Roll 
เพลงสมัยนิยม
แนวดนตรี
ดนตรีร็อก
วัฒนธรรมสหรัฐอเมริกาตอนใต้
รูปแบบรายการวิทยุ
หนอนถั่ว

หนอนถั่วหรือ ไซพันคูลา (Sipuncula) เป็นสิ่งมีชีวิตอาศัยตามทราย โคลน ซอกหิน รอยแยกของปะการัง ในทะเลน้ำตื้น ถึง น้ำลึก ลักษณะลำตัวกลมยาวไม่มีขา ผิวไม่เรียบ เป็นร่องสันทั่วตัวคล้ายเปลือกถั่วลิสง  ปลายด้านหนึ่งยืดหดได้คล้ายคอ มีกระจุกหนวดไว้คอยหาอาหาร หนอนถั่วมีอยู่ประมาณ 350 สปีชีส์
== อ้างอิง ==
หนอนถั่ว โดยโครงการนักสืบชายหาด 
สัตว์ทะเล
ไฟลัม
เรนโบว์ (อัลบั้มมารายห์ แครี)

เรนโบว์ (Rainbow) เป็นสตูดิโออัลบั้มที่ 7 และเป็นอัลบั้มที่  9 ของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 2 พฤศจิกายน พ.ศ. 2542 โดยโคลัมเบีย เรคคอร์ดส  ถือว่าเป็นอัลบั้มที่ร่วมงานกับศิลปินอื่นหลายศิลปินอย่าง เจย์-ซี (Jay-Z), ดา แบรท (Da Brat), มิสซี เอเลียตต์ (Missy Elliott), สนูป ด็อกก์ (Snoop Dogg), มิสติคอล และ มาสเตอร์ พี (Mystikal and Master P), อัชเชอร์ (Usher) , โจ และ ไนน์ตี้เอท ดีกรีส์
โดยเพลงช้าส่วนใหญ่จะโปรดิวซ์โดย จิมมี่ แจม และ เทอร์รี่ ลีวิส แทนที่วอลเตอร์ อฟานาเซียฟ ที่เคยทำงานร่วมกันตั้งแต่อัลบั้มชุดแรกๆ
อัลบั้ม เรนโบว์ เข้าชาร์ตบิลบอร์ดครั้งแรกที่อันดับที่ 2 ด้วยยอดขาย 323,000 แผ่น และอยู่ในชาร์ตทั้งสิ้นนาน 35 สัปดาห์ (เข้าชาร์ทใหม่ 1 ครั้ง) อัลบั้มนี้ขึ้นอันดับ 1 ในประเทศฝรั่งเศส และขึ้นอันดับ 1 ใน ชาร์ตยูไนเต็ดเวิลด์
ยอดขาย (ณ ปี พ.ศ. 2548) ในอเมริกาขายได้ 3 ล้านชุด และ 8 ล้านชุดทั่วโลก
เรนโบว์ มีเพลงอันดับ 1 ในอเมริกา 2 เพลงคือ "Heartbreaker" และ "Thank God I Found You" ส่วนเพลง "Against All Odds (Take a Look at Me Now)"  เพลงเก่าของ ฟิล คอลลินส์ ในอังกฤษได้ร้องร่วมกับวงบอยแบนด์ เวสท์ไลฟ์ เพลงนี้สามารถขึ้นอันดับ 1 ในอังกฤษ
== รายชื่อเพลง ==
"Heartbreaker" featuring Jay-Z – 4:46
"Can't Take That Away (Mariah's Theme)" – 4:33
"Bliss" – 5:44
"How Much" featuring Usher – 3:31
"After Tonight" – 4:16
"X-Girlfriend" – 3:58
"Heartbreaker" (remix) featuring Da Brat and Missy Elliott – 4:32
"Vulnerability (Interlude)" – 1:12
"Against All Odds (Take a Look at Me Now)" – 3:25
"Crybaby" featuring Snoop Dogg – 5:20
"Did I Do That?" featuring Mystikal and Master P – 4:16
"Petals" – 4:23
"Rainbow (Interlude)" – 1:32
"Thank God I Found You" featuring Nas, Joe and 98 Degrees – 4:17
"Against All Odds (Take a Look at Me Now)" with Westlife (Taiwan/UK bonus track)
== ชาร์ต ==
== อ้างอิง ==
อัลบั้มเพลงในปี พ.ศ. 2542
อัลบั้มเพลงของมารายห์ แครี
ช้างแมมมอธ

ช้างแมมมอธ หรือ แมมมอธ (Mammoth) เป็นสัตว์เลี้ยงลูกด้วยนมตระกูลช้างที่อาศัยอยู่ในยุคน้ำแข็งเมื่อกว่า 20,000 ปีก่อน จัดอยู่ในวงศ์ Elephantidae เช่นเดียวกับช้างที่ยังดำรงเผ่าพันธุ์มาจนถึงปัจจุบัน โดยอยู่ในสกุล Mammuthus จำแนกออกได้ทั้งหมด 9 ชนิด (ดูในตาราง)
โดยคำว่า "แมมมอธ" นั้นมาจากคำว่า "Mammal" หรือ สัตว์เลี้ยงลูกด้วยนม
แมมมอธ กระจายพันธุ์อยู่ทั่วโลก โดยเฉพาะทวีปยุโรปและเอเชียเหนือ เช่น ไซบีเรีย ยกเว้นออสเตรเลียและอเมริกาใต้ เป็นช้างที่มีลำตัวและงาใหญ่กว่าช้างในยุคปัจจุบันมาก ปัจจุบันจะค้นพบซากดึกดำบรรพ์ของแมมมอธได้ในยุคไพลสโตซีน 
แมมมอธ กำเนิดขึ้นมาเมื่อราว 2.6 ล้านปีก่อน ในยุคไพลโอซีนตอนต้น และสูญพันธุ์อย่างสิ้นเชิง เมื่อ 11,700 ปีที่ผ่านมา (แมมมอธตัวสุดท้ายที่สูญพันธุ์ คือ แมมมอธแคระ ที่อาศัยบนเกาะแรงเกล ในทะเลอาร์กติก เมื่อราว 3,700 ปีก่อน) แมมมอธมีขนาดโดยเฉลี่ย 4 เมตร (14 ฟุต) ตั้งแต่เท้าจนถึงหัวไหล่ มีสีขนที่หลากหลายตั้งแต่น้ำตาล หรือน้ำตาลออกเหลือง ความยาวตั้งแต่ 2.5 เซนติเมตร (1 นิ้ว) จนถึง 50 เซนติเมตร (20 นิ้ว) ภายใต้ผิวหนังหนาและมีชั้นไขมันเป็นฉนวนกันความหนาว 8 เซนติเมตร (3 นิ้ว) มีส่วนหัวที่กลม ใบหูเล็กกว่าช้างในยุคปัจจุบันมาก มีโหนกไขมันอยู่บริเวณส่วนหลัง มีงายาวโค้งได้ถึง 13 ฟุต (4 เมตร) มีฟันกรามเป็นสัน ทั้งนี้เป็นการเปลี่ยนแปลงตัวเองเพื่อเหมาะแก่การอาศัยอยู่ในสภาพแวดล้อมที่มีแต่ความหนาวในยุคน้ำแข็ง เพื่อรักษาความอบอุ่นในร่างกาย 
แมมมอธ มีความสำคัญอย่างยิ่งต่อมนุษย์ในยุคหินเก่า ด้วยการล่าเอาเนื้อเป็นอาหาร หนังและไขมันเป็นเครื่องสร้างความอบอุ่น จนมีภาพเขียนสีบนผนังถ้ำหลายแห่งที่ปรากฏภาพ การล่าแมมมอธด้วยอาวุธที่ทำจากหินในยุคนั้น  

โดยชนิดที่เป็นที่รู้จักดีที่สุด คือ แมมมอธขนดก (Mammuthus primigenius) ที่มีขนปกคลุมอยู่ทั้งตัว  
เชื่อว่า แมมมอธสูญพันธุ์ไปเพราะถูกล่าโดยมนุษย์จนหมด แต่จากการศึกษาด้านพันธุกรรมศาสตร์และดีเอ็นเอพบว่า แมมมอธนั้นมีสายสัมพันธ์ใกล้เคียงกับ Elephas หรือช้างเอเชียที่ยังดำรงเผ่าพันธุ์มาจนปัจจุบัน จึงมีความพยายามจากนักวิทยาศาสตร์ที่จะโคลนนิงตัวอ่อนของแมมมอธให้เกิดขึ้นมาให้ได้ โดยให้แม่ช้างเอเชียเป็นฝ่ายอุ้มท้อง จากการสกลัดนิวเคลียสจากซากดึกดำบรรพ์ของลูกแมมมอธที่ค่อนข้างสมบูรณ์ เพราะถูกแช่แข็งในน้ำแข็ง จากไขกระดูกบริเวณต้นขา และจากหลักฐานใหม่ที่ได้ทำการศึกษาพบว่า แมมอธสูญพันธุ์ไปเพราะสาเหตุการเปลี่ยนแปลงของสภาพภูมิอากาศมากกว่า โดยประชากรในยุโรปเกือบสูญพันธุ์ไปก่อนหน้านั้นเมื่อ 20,000-30,000 ปีก่อน จากนั้นเมื่อ 14,000 ปีก่อน โลกเริ่มมีอุณหภูมิที่อุ่นขึ้น จึงพากันสูญพันธุ์ เนื่องจากสภาพร่างกายที่ใหญ่และมีขนยาวปกคลุมลำตัว 
ในปลายเดือนสิงหาคม ค.ศ. 2012 มีการค้นพบซากลูกแมมมอธอายุราว 30,000 ปี ที่สมบูรณ์มากตัวหนึ่งที่ทางทิศตะวันออกเฉียงเหนือห่างจากกรุงมอสโคราว 3,500 กิโลเมตร โดยเด็กชายวัย 11 ขวบคนหนึ่ง นับเป็นการค้นพบซากดึกดำบรรพ์ที่สมบูรณ์มากซากหนึ่งในรอบนับร้อยปี เชื่อว่า ลูกแมมมอธตัวดังกล่าวตายลงเมื่อมีอายุได้ 16 ปี มีความสูงได้ 2 เมตร 
== ชื่อในภาษาอื่น ==
ในภาษาจีน ช้างแมมมอธ มีชื่อว่า ฉาง เหมา เซี่ยง (長毛象) ซึ่งแปลตรงตัวว่า "ช้างขนยาว"
== อ้างอิง ==
==แหล่งข้อมูลอื่น==
มแมมอธ
สัตว์เลี้ยงลูกด้วยน้ำนมยุคก่อนประวัติศาสตร์ในทวีปยุโรป
สัตว์เลี้ยงลูกด้วยน้ำนมยุคก่อนประวัติศาสตร์ในทวีปเอเชีย
สัตว์เลี้ยงลูกด้วยน้ำนมยุคก่อนประวัติศาสตร์ในทวีปแอฟริกา
สัตว์เลี้ยงลูกด้วยน้ำนมยุคก่อนประวัติศาสตร์ในทวีปอเมริกาเหนือ
ทันย่า โรเบิร์ตส์

วิกตอเรีย ลีห์ บลูม (Victoria Leigh Blum, 15 ตุลาคม ค.ศ. 1955 – 3 มกราคม ค.ศ. 2021) หรือชื่อในการแสดง ทันย่า โรเบิร์ตส์ (Tanya Roberts) เป็นนักแสดงชาวอเมริกัน เป็นที่รู้จักจากบทจูลี่ โรเจอส์ จากภาพยนตร์โทรทัศน์ นางฟ้าของชาลี (Charlie's Angels), บทชีน่า ในภาพยนตร์ ชีน่า ราชินีแห่งป่า (Sheena) และบท สเตซี่ย์ ซัตตัน ในภาพยนตร์ชุดเจมส์ บอนด์ ตอน 007 พยัคฆ์ร้ายพญายม (A View to a Kill) แต่หลังจากนั้นบทบาทของเธอได้เปลี่ยนไปกลายเป็นดาวยั่ว ผลงานภาพยนตร์ในแนวนี้ที่มีชื่อเสียงได้แก่ Night Eyes,  Almost Pregnant, Inner Sanctum, Deep Down และ The Beastmaster
== อ้างอิง ==
นักแสดงอเมริกัน
บุคคลจากเดอะบร็องซ์
นิทานเรื่องเกาะ (เรื่องนี้ไม่มีคติ)

นิทานเรื่องเกาะ (เรื่องนี้ไม่มีคติ) เป็นพระราชนิพนธ์ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และพระราชทาน ภาพวาดฝีพระหัตถ์ประกอบ ความยาว 14 หน้า โดยพิมพ์ครั้งแรกปี พ.ศ. 2550
== เนื้อหา ==
เป็นการเล่าเรื่องที่เชื่อมโยงเกี่ยวกับเกาะ โดยเริ่มจากการแสดงความสงสัยว่าทำไมคนทั่วไปจึงคิดว่าเกาะเป็นสถานที่โรแมนติก ไม่ว่าจะเป็นในบทเพลงพระราชนิพนธ์ "Dream Island" และภาพยนตร์เรื่อง "เกาะสวาท หาดสวรรค์" หลังจากนั้น จะเป็นการยกตัวอย่างของคนที่เกี่ยวข้องกับเกาะ ได้แก่ บางคนที่โมโหแล้วต้องการจะไปซื้อเกาะเพื่อตั้งเป็นประเทศ บางคนที่ไม่โมโหแต่ก็ต้องการซื้อเกาะเพื่อจะได้ออกแสตมป์ขายให้พวกเล่นแสตมป์ หรือบางคนก็ไปซักฟอกเงินที่เกาะ และสุดท้ายเป็นการกล่าวถึงคน เมื่อชราลงก็จะต้องเป็นชาวเกาะ (ภาพวาดเป็นรูปคนแก่ที่กำลังยืนเกาะไม้เท้าและรั้ว)
== อ้างอิง ==
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี, นิทานเรื่องเกาะ (เรื่องนี้ไม่มีคติ), พ.ศ. 2549
== ดูเพิ่ม ==
พระราชนิพนธ์ในสมเด็จพระกนิษฐาธิราชเจ้า กรมสมเด็จพระเทพรัตนราชสุดา
== แหล่งข้อมูลอื่น ==
เนื้อหาหนังสือนิทานเรื่องเกาะ (เรื่องนี้ไม่มีคติ) พร้อมคำบรรยายภาษาอังกฤษ 
นิทาน
พระราชนิพนธ์ในสมเด็จพระกนิษฐาธิราชเจ้า กรมสมเด็จพระเทพรัตนราชสุดา
ชัย ราชวัตร

ชัย ราชวัตร หรือชื่อจริงคือ สมชัย กตัญญุตานันท์ ชัย ราชวัตรเป็นนามปากกาของ นักวาดการ์ตูนชาวไทย มีผลงานเป็นที่รู้จักกันคือ ผู้ใหญ่มากับทุ่งหมาเมิน  โดย เป็นการ์ตูนรายวันตีพิมพ์ลงในหนังสือพิมพ์ไทยรัฐ มีบทบาทเป็นนักเขียนในช่วงเหตุการณ์ 14 ตุลาคม 2516
== ประวัติ ==
ชัย ราชวัตร เป็นชาวอำเภอเขื่องใน จังหวัดอุบลราชธานี เกิดวันที่ 19 มิถุนายน พ.ศ. 2484 ในครอบครัวคนไทยเชื้อสายจีน จบการศึกษาจากโรงเรียนเบ็ญจะมะมหาราช หลังจากจบการศึกษาที่บ้านเกิดแล้ว ก็เข้ากรุงเทพมาเรียนวิชาบัญชีที่โรงเรียนกรุงเทพการบัญชีวิทยาลัย เพราะต้องการทำงานธนาคาร เมื่อเรียนจบก็ได้เข้าทำงานที่ธนาคารกรุงศรีอยุธยา แต่ก็ออกจากงานเนื่องจากความเบื่องาน
== วงการหนังสือ ==
ชัยเริ่มทำงานด้านหนังสือโดยการเป็นฝ่ายศิลป์ให้หนังสือกีฬา ชื่อ เดอะเกม และเข้าสู่แวดวงข่าวการเมืองหลังจากเหตุการณ์ 6 ตุลาคม พ.ศ. 2519 กับหนังสือพิมพ์การเมือง ชื่อ ธงไชย และหนังสือพิมพ์มหาราษฎร์ ซึ่งชัยได้เริ่มต้นการเขียนการ์ตูนการเมืองชิ้นแรก ชื่อ “ใครจะเอากระพรวนไปแขวนคอแมว”  ซึ่งหลังเหตุการณ์ต้องลี้ภัยการเมืองไปอาศัยอยู่ที่ลอสแอนเจลิส สหรัฐอเมริกา เป็นเวลานานถึง 2 ปี จึงกลับสู่ประเทศไทยเมื่อเหตุการณ์ต่าง ๆ ได้สงบลง จากนั้นได้วาดภาพประกอบ 'งิ้วการเมือง' และสร้างผลงานผู้ใหญ่มากับทุ่งหมาเมิน ในหนังสือพิมพ์รายวัน เดลินิวส์ และ ไทยรัฐ ในปี พ.ศ. 2562 ชัย ราชวัตร ได้ลาออกจากไทยรัฐแล้ว
== บทบาททางการเมือง ==
มีรายงานว่า กปปส. สนับสนุนให้ชัย ราชวัตรเป็นกรรมการมูลนิธิมวลมหาประชาชน ซึ่งมูลนิธิดังกล่าวมีวัตถุประสงค์เพื่อนำเงินไปช่วยเหลือผู้สนับสนุนที่ได้รับบาดเจ็บและเสียชีวิตจากการชุมนุมทางการเมือง และเป็นทุนวิจัยการปฏิรูปประเทศ
== รางวัล ==
รางวัลศรีบูรพา ปี พ.ศ. 2543
== ผลงาน ==
การ์ตูนล้อการเมือง ชุด ผู้ใหญ่มากับทุ่งหมาเมิน ตีพิมพ์รายวันในหนังสือพิมพ์ไทยรัฐ
การ์ตูนประกอบพระราชนิพนธ์เรื่อง พระมหาชนก
การ์ตูนประกอบพระราชนิพนธ์เรื่อง คุณทองแดง
== อ้างอิง ==
== แหล่งข้อมูลอื่น ==
ประวัตินักเขียน ชื่อ : ชัย ราชวัตร 
บุคคลจากอำเภอเขื่องใน
นักวาดการ์ตูนไทย
คอลัมนิสต์
นามปากกา
หนังสือพิมพ์ไทยรัฐ
บุคคลจากโรงเรียนเบ็ญจะมะมหาราช
บุคคลจากโรงเรียนกรุงเทพการบัญชีวิทยาลัย
บุคคลที่เกี่ยวข้องกับเหตุการณ์ 6 ตุลา
ศิลปินที่เป็นแนวร่วมกปปส.